**AUTORIZAȚIE DE MEDIU**

**Nr. din**

**(PROIECT)**

**Titularul activității: SALUBRIZARE JIBOU**

**Adresa: Str. 22 Decembrie 1989, Nr. 79, Jibou , Judetul Sălaj**

**Punct de lucru: SALUBRIZARE JIBOU**

**Locația activității: Str. 22 Decembrie 1989, Nr. 79, Jibou , Judetul Sălaj**

**Activitățile** se încadrează în următoarele coduri:

|  |  |  |  |  |  |  |
| --- | --- | --- | --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Poziţie Anexa 1 din OM 1798/2007** | **Cod CAEN Rev.1** | **Denumire activitate CAEN Rev.1** | **NFR** | **SNAP** |
| 3811 | Colectarea deseurilor nepericuloase | 277 | 9002 | Colectarea si tratarea altor reziduuri |  |  |
| 8129 | Alte activitati de curatenie  | 278 | 9003 | Salubritate, depoluare si activitati similare |  |  |

**Emisă de: APM Sălaj**

**Activitățile pot fi desfășurate pe teritoriul județului Sălaj, localitatea Jibou și satele aparținătoare: Var, Husia, Rona, Cuceu**

**Prezenta autorizaţie de mediu își păstrează valabilitatea pe toată perioada în care beneficiarul acesteia obține viza anuală.**

**Temeiul legal**

Ca urmare a cererii adresate de SALUBRIZARE JIBOU, cu punctul de lucru din Str. 22 Decembrie 1989, Nr. 79, Jibou , Judetul Sălaj, înregistrată la APM Salaj cu nr. /, în urma analizării documentelor transmise şi a verificării, în baza HG nr. 19/2017 privind organizarea și funcționarea Ministerului Mediului și pentru modificarea unor acte normative în domeniul protecței mediului, a HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare şi a OM nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare,

**se emite:**

**AUTORIZAȚIA DE MEDIU**

**Pentru SALUBRIZARE JIBOU, cu punctul de lucru din Str. 22 Decembrie 1989, Nr. 79, Jibou , Judetul Sălaj,**

**Documentația conține:**

* cerere nr. 3439 din 19.06.2018 privind emiterea autorizaţiei de mediu și completări depuse prin adresele nr. 5076/07.09.2018, 6488/16.11.2018;
* fişă de prezentare şi declaraţie, întocmită de titular;
* dovada anunţării publice a solicitării de autorizare, înregistrată și afișată la sediul Primăriei Orașului Jibou, nr. 7598 în data de 12.06.2018 precum și nr. 10927/31.08.2018;
* plan de situaţie şi plan de încadrare în zonă a obiectivului;
* dovadă achitare plată tarif, ordin de plată nr. 83 din data de 19.06.2018;
* adrese solicitare prelungire termen depunere completări nr. 5076/07.09.2018, 6383/12.11.2018;

**și următoarele acte de reglementare emise de alte autorități:**

* referat de evaluare nr. 3842/05.07.2018, întocmit la verificarea în teren;
* îndrumar nr. 39 din 10.07.2018, eliberat în urma analizării documentației și a verificării efectuate în teren;
* adrese confirmare prelungire termen depunere completări nr. 5076/12.09.2018, 6383/13.11.2018;
* decizia de emitere a autorizaţiei de mediu nr. din 04.12.2018;

**Prezenta autorizație se emite cu următoarele condiții impuse:**

* certificat de înregistrare fiscală: 38508430 din data de 20.11.2017;
* contract nr. 2/2191 din 14.02.2018, încheiat cu S.C. Brantner Environment S.R.L., privind transportul deșeurilor stradale și de la curățatul coșurilor;
* licenţa nr. 4442 din 17.10.2018, clasa 3 pentru activitatea de măturat, spălat, stropire și întreținere a căilor publice și anexa la licență, în temeiul Ordinului Președintelui ANRSC nr. 481 din data de 17.10.2018;
* licenţa nr. 4443 din 17.10.2018, clasa 3 pentru activitatea de curățare și transportul zăpezii de pe căile publice și menținerea în funcțiune a acestora în timp de polei sau îngheț și anexa la licență, în temeiul Ordinului Președintelui ANRSC nr. 481 din 17.10.2018;
* Ordinului Președintelui ANRSC nr. 481 din data de 17.10.2018 pentru aprobarea licențelor clasa 3, nr. 4442 din 17.10.2018 și 4443 din 17.10.2018;
* contract de servicii nr. 4 din 20.04.2018, privind prestarea de servicii de reparații autovehicule, încheiat cu S.C. Idanas Auto S.R.L., valabil până la data de 31.12.2018, cu posibilitate de prelungire prin act adițional;
* contract de prestări servicii – spălătorie auto nr. 5 din 20.04.2018, încheiat cu Simonca Vasile II, valabil un an, valabil până la data de 31.12.2018, cu posibilitate de prelungire prin act adițional.

**Prezenta autorizație se emite cu următoarele condiții impuse:**

* **titularul autorizatiei are obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării (inclusiv în cazul în care urmează să deruleze sau să fie supuşi unei proceduri de vinzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, lichidare, faliment, încetarea activităţii) cf. OUG nr. 195/2005, aprobată cu modificări şi completări prin Legea nr. 265/2006 cu modificări şi completări ulterioare, privind protecţia mediului;**
* este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării titularului, până la adoptarea unei decizii de către autoritatea competentă;
* obligativitatea solicitării şi obţinerii acordului de mediu pentru proiecte publice ori private sau pentru modificarea ori extinderea activităţilor existente, care pot avea impact semnificativ asupra mediului;
* să nu manipuleze sau depoziteze deşeuri, fără asigurarea condiţiilor de evitare a poluării, directe sau indirectă a apelor de suprafaţă sau subterane şi a solului; să ia măsuri corespunzătoare de evitare a riscurilor de explozii, incendii, poluare accidentală a factorilor de mediu;
* să prevadă şi să realizeze măsurile care trebuie să fie luate după încetarea activităţilor şi închiderea amplasamentelor; să menţină ordinea şi curăţenia în incinta şi în zona limitrofă obiectivului;
* să nu degradeze mediul natural sau amenajat, prin depozitări necontrolate de deşeuri de orice fel;
* efectuarea transportului deşeurilor periculoase şi nepericuloase pe teritoriul României se va face cu respectarea prevederilor HG nr. 1061/2008, privind transportul deşeurilor periculoase şi nepericuloase pe teritoriul României, prin operatori autorizaţi;
* titularul are obligaţia să anunţe autoritatea de protecţia mediului, sau, după caz celelalte autorităţi competente despre orice situaţii accidentale care pun în pericol mediul şi să acţioneze pentru refacerea acestuia;
* informarea de urgenţă a Agenţiei pentru Protecţia Mediului Sălaj şi a populaţiei din zonă în cazul unei poluări accidentale şi suportarea prejudiciilor cauzate;
* autorizaţia de mediu se suspendă de către autoritatea emitentă, pentru nerespectarea prevederilor acestora, după o notificare prealabilă prin care se poate acorda un termen de cel mult 60 de zile pentru îndeplinirea obligaţiilor. Suspendarea se menţine până la eliminarea cauzelor, dar nu mai mult de 6 luni, conform art. 17 alin. (3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare;
* **monitorizarea şi raportarea anuală la APM Sălaj a programului de monitorizare, cf. capitolului III din prezenta autorizaţie de mediu;**
* menţinerea valabilităţii/actualizarea actelor de reglementare/administrative care au stat la baza emiterii prezentei autorizaţii (contracte, convenţiile cu societăţile prestatoare de servicii, etc.) pentru asigurarea respectării legislaţiei de mediu;
* respectarea prevederilor actelor de reglementare emise de alte autorităţi;
* **titularul va solicita obținerea vizei, în fiecare an, cu minim 60 de zile de ziua și luna în care a fost emisă autorizația de mediu sau autorizația integrată de mediu.**

**Titularul de activitate este obligat să respecte în integralitate prevederile următoarelor acte normative:**

* OUG nr. 195/2005 privind protecția mediului, aprobată prin Legea nr. 265/2006, cu modificările și completările ulterioare privind protecția mediului;
* Ordinul nr. 1171/5.11.2018 privind aprobarea Procedurii de aplicare a vizei anuale a autorizației de mediu și autorizației integrate de mediu;
* HGR nr. 856/2002 cu modificările şi completările ulterioare – lunar – registru de evidenţă pentru producerea, stocarea provizorie, tratarea, transportul, valorificarea şi eliminarea deşeurilor;
* Legea nr. 211/2011 (r1) cu modificările ulterioare, privind regimul de deşeurilor, astfel:
* să ţină o evidenţă strictă a producerii, transportului, valorificării şi eliminării deşeurilor;
* să predea deşeurile generate, pe bază de contract, unor colectori sau operatori autorizaţi pentru valorificare, reciclare/reutilizare, eliminare;
* să nu amestece diferitele categorii de deşeuri periculoase sau deşeuri periculoase cu deşeuri nepericuloase;
* să separe deşeurile, în vederea valorificării sau eliminării acestora;
* Legea serviciului de salubrizare a localităţilor nr. 101/2006, republicată, cu modificările şi completările ulterioare;
* Ord. nr. 82/2015 privind aprobarea Regulamentului – cadru al serviciului de salubrizare a localităților;
* Ord. nr. 119/2014 pentru aprobarea Normelor de igienă și sănătate publică privind mediul de viață al populației;
* Legea nr. 249/2015 privind modalitatea de gestionare a ambalajelor și a deșeurilor de ambalaje;
* Ord. nr. 794/2012 privind procedura de raportare a datelor referitoare la ambalaje și deșeuri de ambalaje;
* HG nr. 1061/2008, privind transportul deşeurilor periculoase şi nepericuloase pe teritoriul României;
* OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, şi modificată prin OUG nr. 15/2009;
* OUG nr. 196/2005 cu modificările ulterioare privind declararea şi achitarea taxelor către Fondul pentru mediu, după caz;

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

**Nerespectarea prevederilor prezentei autorizații de mediu se sancţionează conform prevederilor legale în vigoare.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

# **I. Activitatea autorizată**

## 1. Dotări (instalații, utilaje, mijloace de transport utilizate în activitate)

- tractoare – 2 buc., plug – 1 buc., utilaj tractat pentru împrăștierea materialului antiderapant – 1 buc., buldoexcavator – 1 buc., remorcă – 1 buc., mașină de măturat – 1 buc.;

vibrocompactor – 1 buc., microbuz – 1 buc., utilaj tractat pentru împrăștierea materialului antiderapant, mătură mecanică, automăturătoare;

- utilajele sunt garate la sediul unității din oraș Jibou, str. 22 Decembrie 1989, nr. 79, jud. Sălaj. Sediul unității are în componență următoarele: clădire principală în suprafață de 228,60 mp, platformă betonată în suprafață de 896 mp, magazie în suprafață de 51,50 mp, teren în suprafață de 1236 mp; container stocare temporară deșeuri stradale V= 7 mc;

coșuri stradale în orașul Jibou – cca. 250 buc.;

## 2. Materiile prime, auxiliare, combustibilii și ambalajele folosite – mod de depozitare, cantități

* Mături, lopeți, roabe, materiale antiderapante, în funcție de necesități depozitate în magazia de la sediul unității;
* Motorină folosită ca și combustibil pentru utilaje – cca. 1200 l/lună, fără depozitare, se alimentează direct din staţii de distribuţie carburanţi autorizate.

## 3. Utilități - apă, canalizare, energie

Alimentare cu apă:

- sediul din oraș Jibou, str. 22 Decembrie 1989, nr. 79, jud. Sălaj, este racordat la reţeaua de alimentare cu apă potabilă a orașului Jibou, pentru consum igienico – sanitar, consum cca. 5 mc/lună;

- în scop tehnologic pentru întreținerea curățeniei în orașul Jibou, de la hidranții de pe str. Spitalului și str. 1 Mai, consum cca. 12 mc/lună;

- spălarea utilajelor din dotare, se realizează cu firmă autorizată în domeniu;

Canalizare:

* apele uzate menajere de la sediul din oraș Jibou, str. 22 Decembrie 1989, nr. 79, jud. Sălaj, sunt evacuate în reţeaua de canalizare a orașului Jibou;

Energie electrică: - la sediul unității, se realizează de la reţeaua de distribuţie a orașului, consum 20 KW/lună;

Energie termică: - la sediul unității – centrală termică pe gaz.

## 4. Descrierea principalelor faze ale procesului tehnologic sau ale activității

*Măturatul, spălatul, stropitul și întreținerea căilor publice:*

- măturatul manual se efectuează pe întreaga suprafață a străzilor și trotuarelor, piețelor, hale de desfacere a produselor agroalimentare, locurilor de parcare sau pe suprafețe anexe ale spațiilor de circulație ori de agrement, în toate cazurile în care nu se poate realiza măturatul mecanic. Această activitate de desfășoară în perioada 1 martie - 15 noiembrie, perioadă ce se poate modifica în funcţie de condiţiile meteorologice. Prestația constă în măturaltul propriu-zis al carosabilului și al trotuarelor cu mături, golirea coșurilor stradale, transportul și depozitarea temporară a deșeurilor stradale în containerul de la sediul unității.

* măturatul mecanizat se realizează pe carosabil cu automăturătoare. Activitatea se desfășoară ziua și nu se desfășoară pe perioada cît plouă. Durata sezonului de lucru este de la topirea zăpezii până la căderea primei ninsori.
* întreținerea curățeniei prin colectarea prin procedee manuale a depunerilor grosiere normale sau accidentale de pe suprafețele salubrizate – carosabil și trotuare. Întreținerea se execută de regulă în zonele în care în prealabil au fost salubizare. Lucrarea se efectuează pe toată durata anului, conform programului stabilit, cu excepția perioadei în care se efectuează curățatul zăpezii sau în care temperatura exterioară este sub cea de îngheț. Prestația constă în măturaltul propriu-zis al carosabilului și al trotuarelor cu mături, golirea coșurilor stradale, transportul și depozitarea temporară a deșeurilor stradale în containerul de la sediul unității.
* stropitul carosabilului se execută în perioada 1 aprilie – 1 octombrie, perioadă ce poate fi modificată în funcție de condițiile meteorologice reale și se practică pe suprafețele în prealabil salubrizate. Stropitul constă în dispersia apei pe suprafața carosabilului, pentru evitarea formării prafului și crearea unui climat favorabil îmbunătățirii gradului de confort și igienă. Lucrarea se efectuează numai cu autostropitoarea. În timpul operației se va evita stânjenirea circulației pietonale sau stropirea clădirilor, vitrinelor sau a altor dotări. Activitatea se desfășoară în zona de autorizare, pe străzile și cu frecvențele de lucru stabilite în regulament.
* spălatul carosabilului se execută prin suprafețele în prealabil salubrizate, numai în zilele în care temperatura minimă inferioară valorii de 5 grade Celsius. Spălatul constă în dispersia cu presiune a apei pe suprafața carosabilului, după executarea măturatului. Lucrarea se efectuează cu autospeciala prevăzută cu instalație de spălat carosabilul. În timpul operației se va evita stânjenirea circulației pietonale sau stropirea clădirilor, vitrinelor sau a altor dotări.

*Curățarea și transportul zăpezii de pe căile publice și menținerea în funcțiune a acestora pe timp de polei și îngheț:*

* se realizează pe străzile sau tronsoanele de străzi, poduri. Îndepărtarea zăpezii se va realiza atât manual cât și mecanizat în funcție de condițiile specifice din teren. Odată cu îndepărtarea zăpezii de pe drumul public se vor degaja atât rigolele, cît și gurile de scurgere.
* curățatul manual al zăpezii se va executa ziua sau noaptea, în funcție de necesitate. Prestația constă în strângerea zăpezii în grămezi în zone unde nu se stânjenește circulația auto sau pietonală și nu sunt afectate utilitățle domeniului public. Curățarea manuală a gheții se execută prin spargere sau tăiere, cu dispozitive sau scule speciale.
* pluguitul se aplică pe străzi unde grosimea stratului de zăpadă depășește în general 10 cm; nu se aplică pe străzi cu denivelări.
* încărcatul mecanizat, transportul și descărcatul zăpezii sau al gheții se va face în locuri stabilite în prealabil cu vehicule adecvate.
* combaterea poleiului se face cu material antiderapant și clorură de sodiu. Prestația se face cu utilaje speciale sau manual pe suprafețele afectate.

## 5. Produsele și subprodusele obținute

* nu este cazul.

## 6. Datele referitoare la centrala termică proprie - dotare, combustibili utilizați

* la sediul unității – centrală termică pe gaz.

## 7. Alte date specifice activității: (coduri CAEN Rev.2 care se desfășoară pe amplasament, dar nu intră pe procedura de autorizare)

* nu este cazul.

## 8. Programul de funcționare

* 8 ore/zi, 5 zile/săptămână, 254 zile/an.

# **II. Instalațiile, măsurile și condițiile de protecție a mediului**

## 1. Stațiile și instalațiile pentru reținerea, evacuarea și dispersia poluanților în mediu, din dotare (pe factori de mediu)

 **Aer**

* coş de dispersie a emisiilor de la centrala termică.

 **Alte surse de poluare**

* nu este cazul.

 **Apă**

* racord la reţeaua de canalizare menajeră orăşenească pentru evacuarea apelor uzate menajere de la sediul unității.

 **Tratare ape pe amplasament**

* nu este cazul.

**Sol**

* alimentarea cu carburanţi se va face de la staţiile de distribuţie;
* întreţinerea mijloacelor de transport aflate în dotare se efectuează în ateliere auto specializate;
* spălarea mijloacelor de trasport se va realiza cu firmă specializată autorizată din punct de vedere a protecției mediului.

 **Alți factori de mediu (după caz)**

* nu este cazul.

## 2. Alte amenajări speciale, dotări și măsuri pentru protecția mediului:

* nu este cazul.

## 3. Concentrațiile și debitele masice de poluanți, nivelul de zgomot, de radiații, admise la evacuarea în mediu, depășiri permise și în ce condiții

**Valori limită pentru aer în condiții de funcționare normale**

* în evaluarea calităţii aerului vor fi respectate prevederile Legii nr. 104/2011 privind calitatea aerului înconjurător.

**Poluanţi evacuaţi în ape**

* cf. NTPA 002/2002 aprobat prin HGR nr. 188/2002, modificat prin HGR nr. 352/2005 şi conform cerinţelor operatorului staţiei de epurare, pentru ape uzate evacuate în stații de epurare, valori maxime admise : pH: 6,5-8,5; materii în suspensie: 350 mg/l; extractibile: 30 mg/l; CBO5 : 300 mg/l.

**Nivelul de zgomot:** - conform Ord. MS nr. 119/2014– în perioada zilei,nivelul de presiune acustică continuu echivalent ponderat A(Aeqt), nu va depăşi 55 dB şi curba de zgomot Cz50.

# **III. Monitorizarea mediului**

## 1. Indicatorii fizico-chimici, bacteriologici și biologici emiși, emisii de poluanți, frecvența, modul de valorificare a rezultatelor

 **Monitorizarea aerului**

* nu este cazul.

**Monitorizarea apei**

* nu este cazul.

**Monitorizarea solului**

* nu este cazul.

**Gestiunea deşeurilor:** - cf. HGR nr. 856/2002 cu modificările şi completările ulterioare - **lunar** - registru de evidenţă pentru producerea, stocarea temporară, transportul, valorificarea şi eliminarea deşeurilor rezultate din activitate.

**Nivelul de zgomot**: cf. Ord. MS nr. 119/2014 pentru aprobarea Normelor de igienă și sănătate publică privind mediul de viață al populației, cu modificările ulterioare - **la solicitări.**

## 2. Datele ce vor fi raportate autorității pentru protecția mediului și periodicitatea se regăsesc la capitolul VII, în tabelul care centralizează toate obligațiile de raportare ale titularului.

* datele monitorizate prevăzute la punctul 1, anual până la 31 ianuarie şi la solicitări orice alte informaţii privind impactul asupra mediului;
* orice poluare accidentală sau incident care poate duce la încălcarea prevederilor autorizaţiei de mediu sau a legislaţei de mediu, în cel mai scurt timp de la producere, maxim 2 de ore;
* la solicitări oreice alte informații privind impactul asupra mediului.

# **IV. Modul de gospodărire a deșeurilor și a ambalajelor**

## 1. Deșeuri produse

* nu este cazul.

## 2. Deșeuri colectate

|  |  |  |  |  |  |  |
| --- | --- | --- | --- | --- | --- | --- |
| **Cod deșeu** | **Denumire deșeu** | **Cantitate** | **UM** | **Operațiune valorificare / eliminare** | **Cod operațiune**  | **Denumire operațiune** |
| 20 01 41 | deseuri de la curatatul cosurilor | variabilă | - | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |
| 20 03 03 | deseuri stradale | variabilă | - | Valorificare | R 12 | Schimb de deseuri in vederea efectuarii oricareia dintre operatiile numerotate de la R1 la R11 |

## 3. Deșeuri stocate temporar

|  |  |  |  |  |
| --- | --- | --- | --- | --- |
| **Cod deșeu** | **Denumire deșeu** | **Cantitate** | **UM** | **Mod de stocare** |
| 20 01 41 | deseuri de la curatatul cosurilor | variabilă | - | container amplasat la sediul unității |
| 20 03 03 | deseuri stradale | variabilă | - | container amplasat la sediul unității |

## 4. Deșeuri tratate (valorificate/eliminate)

* nu este cazul.

## 5. Modul de transport al deșeurilor și măsurile pentru protecția mediului

* deșeurile de la curățatul strazilor și deșeurile stradale sunt transportate cu mijloacele proprii până la amplasamentul de la sediul unității, iar de acolo sunt preluate de firmă autorizată și transportate la depozit de deșeuri autorizat.

## 6. Monitorizarea gestiunii deșeurilor

* gestiunea deşeurilor cf. HGR nr. 856/2002 cu modificările şi completările ulterioare - lunar - registru de evidenţă pentru producerea, stocarea temporară, transportul, valorificarea şi eliminarea deşeurilor rezultate din activitate.

## 7. Ambalaje folosite

* nu este cazul.

## 8. Modul de gospodărire a ambalajelor

* nu este cazul.

# **V. Modul de gospodărire a substanțelor și amestecurile periculoase**

* nu este cazul.

## 1. Substanțele și amestecurile periculoase folosite

## 2. Modul de gospodărire

* + **ambalare:**
	+ **transport:**
	+ **depozitare:**
	+ **folosire/comercializare:**

## 3. Modul de gospodărire a ambalajelor folosite la substanțele și amestecurile periculoase

## 4. Instalațiile, amenajările, dotările și măsurile pentru protecția factorilor de mediu și pentru intervenție în caz de accident

## 5. Monitorizarea gospodăririi substanțelor și preparatelor periculoase

**VI. Programul de conformare - măsuri pentru reducerea efectelor prezente și viitoare ale activităților**

* nu este cazul.

**VII. Datele ce vor fi raportate autorității pentru protecția mediului și periodicitatea**

* datele monitorizate conform capitolului III, punctul 2, anual şi la solicitări orice alte informaţii privind impactul asupra mediul.

**Prezenta autorizație de mediu conține 11(unsprezece) pagini și a fost eliberată în exemplare.**

**DIRECTOR EXECUTIV,**

**dr. ing. Aurica GREC**

**ȘEF SERVICIU Avize, Acorduri, Autorizaţii,**

ing. Gizella Balint

**Întocmit,**

ing. Georgiana Jula